Præcis et år er gået, siden statsminister Mette Frederiksen på et pressemøde lukkede landet ned på grund af stigende coronasmitte i landet. Det markerer Aalborg Kommune og eventfirmaet Profox torsdag og tre dage frem med et lysshow hen over Limfjorden i Aalborg. - Vi syntes, at det var en god mulighed for at lave en begivenhed, der symboliserer det fællesskab, som har hjulpet os under denne krise. Vi har brug for noget at være fælles om, især i sådan en tid hvor afstanden er et grundvilkår i vores hverdag, fortalte borgmester Thomas Kastrup-Larsen i en pressemeddelelse om begivenheden tidligere på ugen. Lyssætningen kan opleves fra klokken 19 til 23 i perioden 11. marts til 14. marts. Lyssætningen kører i et loop á seks minutters varighed, hvorefter det gentages. Se indslaget her, hvor TV2 Nord torsdag aften var med direkte fra havnefronten i Aalborg: Du kan se en længere video af lysshowet her:

Referat:
Torsdag er det et år siden, Danmark lukkede ned for første gang på grund af coronavirus. Det markerer Aalborg Kommune i samarbejde med et eventfirma i fire dage med et lysshow over Limfjorden.